MEGET UTILFREDS MED ELGIGANTEN OG DERES SERVICE.

Jeg købte d. 04-05-2013 en Nokia Lumia 920 smartphone i Elgiganten Viborg.
Den 21-05-2013 opdager jeg, at skærmen har en defekt. Der er en blå streg, der løber ned ad skærmen i venstre side(lidt inde på skærmen). Denne streg er synlig når der er lys baggrund, hvilket måske er derfor jeg først opdagede det på dette tidspunkt.

Jeg tager i Elgiganten Viborg for, at høre om de vil tage den tilbage og lade mig købe en anden og betydelig dyre model, da jeg ikke længere har tiltro til, at Nokia er et godt produkt. Jeg taler med afdelingslederen af elektronik(telefoner) og forelægger ham mit forslag. 

Jeg er klar over, at Elgiganten indenfor de første 7 dage ombytter en telefon, hvis den er defekt, hvorved jeg håber, at Elgiganten vil yde denne service eftersom telefonen kun er 17 dage gammel.

Dette vil Elgiganten ikke, afdelingslederen henholder sig til reglen på de 7 dage.

Jeg informerer ham om, at jeg vil købe en betydelig dyre model med det samme, hvis de vil tage telefonen retur og lavede samtidigt med dette, en sammenligning mellem Elgigantens service og Bilkas, hvor Bilka har en politik, der dikterer, at indenfor en måned ombyttes en elektronisk vare, hvis fejlen kan konstateres i butikken.

Afdelingslederen stod stadigvæk fast på sin beslutning.
Dette skuffer mig meget, da jeg altid har haft gode oplevelser som kunde i Elgiganten.

Nu må jeg så overveje på baggrund af min oplevelse med Elgiganten, om mine fremtidige elektronik køb skal gøres i Bilka pga. den bedre service.

OPDATERING D 22-05-2013
Jeg har dags dato talt med ikke mindre end 3 personer i kundeservice.

Jeg har måtte rykke dem for svar, først ang. min mail til dem, dernæst ang. muligheden for at tale med en højere oppe i hierarkiet.

Da jeg ringer for 3. gang, er beskeden, at det eneste der er skrevet om min sag
er, at jeg er utilfreds. Intet om problemet eller selve historikken, kun at jeg er utilfreds.

Ja elgigant, nu er jeg utilfreds, tænk at i vil være sådan en opførelse bekendt. Det er ekstremt nedværdigende og respektløs. Så nu er min anmeldelse på trustpilot nedgraderet til 1 stjerne. I har virkelig problemer med jeres service niveau, hvilket også er afspejlet i mange af anmeldelserne på trustpilot.

OPDATERING D 27-05-2013

Efter en meget kort samtale med varehuschefen i Viborg, er situationen nu gået i hårdknude.

Varehuschefen fastholder reglen med de 7 dage og ønsker kun at afhjælpe situationen, ved at jeg indsender min telefon til reparation. 

Jeg vil på baggrund af hele forløbet, ikke anbefale at man handler hos Elgiganten.  Som det kan læses af ovenstående historik, så behandler de kunden uden respekt og med foragt, hvis der er problemer med varen efter købet.

Et er at de holder fast i 7 dages reglen, hvilket er at yde en meget dårlig service, en anden sag er den nedværdigende behandling jeg har fået af deres kundeservice. Største delen af de personer(og det er nu langt over 3 personer), som jeg har talt med, har haft en meget negativ attitude, på trods af , at jeg ikke hæver stemmen eller benytter ukvemsord. 

Der har været 2 personer, som har opført sig anstændigt og forsøgt at hjælpe.

OPDATERING D 28-05-2013.
Min sag er genoptaget og bliver revurderet, nu håber jeg at Elgiganten kommer frem til et positivt resultat.
Elgiganten vil have telefonen til reparation, men har dog lovet mig, at hvis det viser sig, at jeg ikke selv har forårsaget skaden, så tages den retur.
Jeg har optaget video af min telefon der viser, at den ikke har lidt overlast.
Ang. lånetelefon vil kundeservice prøve at høre, Elgiganten Viborg om jeg kan låne en Lumia 820 der tilnærmelsesvis er tilsvarende min Lumia 920.
Jeg afventer i øjeblikket svar fra kundeservice.

OPDATERING D 29-05-2013
Elgiganten og jeg har indgået et kompromis. Min telefon sendes til vurdering
i deres service center, hvis det viser sig at jeg ikke har forårsaget skaden, tages telefonen retur.

Jeg har opgraderet til 2 stjerner nu grundet dette.

OPDATERING D 11-06-2013
Elgiganten har krediteret min telefon således jeg har kunne købe en anden.
Jeg vil ikke give Elgiganten flere stjerner på trods af dette resultat, eftersom deres kundeservice i butikken og telefonisk igennem forløbet indtil den 29-05, har været meget kritisabel..
Dette kan man også læse ud fra min anmeldelse.